| ПРЕДМЕТ: **Српски језик и књижевност** | | | | |
| --- | --- | --- | --- | --- |
| УЏБЕНИК: **Уџбенички комплет, 7** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 86** | | ОДЕЉЕЊЕ**:** | | ДАТУМ**:** |
| Наставна тема: | Језик | | | |
| Наставна јединица: | Односне реченице | | | |
| Тип часа: | обрада | | | |
| Циљ часа: | Ученици ће упознати односне реченице, њихову структуру, функцију, и улогу у реченичној анализи, као и начин препознавања на основу везничких речи. | | | |
| Очекивани исходи: | * Ученици разумеју појам и улогу односних реченица у сложеним реченицама. * Препознају и тумаче односне реченице и њихову функцију у оквиру главне реченице. * Анализирају и деле сложене реченице са односним реченицама на њихове компоненте. * Препознају и правилно користе везничке речи које уводе односне реченице. | | | |
| Облик рада: | фронтални | | | |
| Наставне методе: | дијалошка, решавање проблема, текстуална | | | |
| Наставна средства: | свеска, табла, креда, уџбеници, наставни листићи | | | |
| Међупредметне компетенције | Компетенције за учење | | | |
| Корелација са другим предметима | / | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| Уводни део (10 минута)  1. **Рефлексија на претходно знање:**    * Кратак подсетник на сложене реченице и зависне реченице.    * Питања за дискусију: Шта значе термини „зависна“ и „главна реченица“?    * Које су особине изричних реченица и на основу којих везника их препознајемо?   Наставник објашњава да су односне реченице једна од врста зависних реченица. Односне реченице ближе одређују именицу или замену из главне реченице и повезују се са њом везничким речима.  **Средишњи део часа (35 минута):**  Наставник дефинише појам односних реченица и диктира ученицима**:**   * Односне реченице су зависне реченице које ближе одређују именицу или замену у главној реченици. * Уводе се односним заменицама (ко, што, који, чији) или прилозима (где, кад, како, куд).   Наводи примере које ученици анализирају.  ,,Дечак **који чита књигу** је мој брат."  Односна реченица „који чита књигу“ ближе одређује именицу „дечак“.  ,,Ово је кућа **у којој живим**."  Односна реченица „у којој живим“ ближе одређује именицу „кућа“.  Ученици приступају синтаксичкој анализи реченица, утврђујући функције делова сложене реченице. Приликом аналите закључују да односне реченице најчешће врше функцију атрибута у реченици. Наставник потом уводи примере у којима односне реченице врше функцију апозиције, апозитива, субјекта и објекта.  Ученици добијају текст са неколико сложених реченица које садрже односне реченице. Ученици подвлаче односне реченице, заокружују везнике и одређују службу зависних реченица у комуникативној.  Наставник указује на потенцијалне грешке у анализи (нпр. непрепознавање везничке речи или именице коју реченица описује).  **Завршни део (5 минута):**  Наставник поставља неколико усмених питања за утврђивање градива. Задаје ученицима домаћи задатак који подразумева решавање вежбања у радној свесци. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |