| ПРЕДМЕТ: **Српски језик и књижевност** | | | | |
| --- | --- | --- | --- | --- |
| УЏБЕНИК: **Уџбенички комплет, 7** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 89** | | ОДЕЉЕЊЕ**:** | | ДАТУМ**:** |
| Наставна тема: | Језик | | | |
| Наставна јединица: | Месне и временске реченице | | | |
| Тип часа: | обрада | | | |
| Циљ часа: | Ученици ће усвојити дефиницију, правила и примере месних и временских зависних реченица, те их разликовати и правилно препознавати у сложеним реченицама. | | | |
| Очекивани исходи: | * Ученици разумеју шта су месне и временске реченице и како се уводе. * Ученици тачно идентификују месне и временске реченице у тексту. * Ученици разликују месне и временске реченице и њихове функције у сложеним реченицама. | | | |
| Облик рада: | комбиновани | | | |
| Наставне методе: | дијалошка, текстуална, писана | | | |
| Наставна средства: | свеска, табла, креда, уџбеници | | | |
| Међупредметне компетенције | компетенције за учење | | | |
| Корелација са другим предметима | / | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део часа (5 минута):**  Наставник објашњава да ће се на овом часу упознати са месним и временским зависним реченицама. Подсећа ученике на то шта су зависне реченице и њихова улога у сложеним реченицама. Следи кратко обнављање изричних и односних реченица. Наставник наглашава да на овом часу ученици почињу обраду зависних реченица са прилошким значењем,  **Средишњи део часа (35 минута):**  Наставник саопштава теоријски део везан за обраду месних и временских реченица. Ученици записују кључне појмове у својим свескама.  **Месне реченице:**  **Дефиниција:** Зависне реченице које означавају место радње у главној реченици.  **Питања:** Где? Куда? Одакле?  **Везници:** Где, куда, одакле.  **Пример:** „Отишао је тамо **где му је речено**.“  Истиче се да везници „где“, „куд“ и „одакле“ уводе ову врсту реченица.  **Функција:** Прилошка одредба за место  **Временске реченице:**  **Дефиниција:** Зависне реченице које означавају време радње у главној реченици.  **Питања:** Када? Откада? До када?  **Везници:** Кад, док, чим, када, откако, пошто.  **Пример:** „Чекао сам те **док си био у школи**.“  **Функција:** Прилошка одредба за време  Наставник пише више примера месних и временских реченица на табли.  Ученици читају и анализирају дате примере, утврђујући која реченица одговара којем питању.  Ученици добијају задатке на табли: Препознати месне и временске реченице у сложеним реченицама. У наредном задатку треба да препознају зависну реченицу и одреде јој врсту уз употребу примера из односних и изричних реченица. Након решавања задатака на табли следи решавање задатака у радном листу ученика.  **Завршни део (5 минута):**  Наставник подвлачи разлике и сличности између месних и временских реченица.  Објашњава кључну улогу везника у одређивању врсте реченице.  Задаје домаћи задатак:   * Напишите по три сложене реченице са месним и временским зависним реченицама. * У свакој реченици подвлачите везник и одредите врсту зависне реченице. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |